Dont a ra touristed a-leizh e-pad an hañv da welet an aodoù serzh, ar mougevioù hag ar cholonennoù stummet gant ar cherreg. Mougev Fingal a reer eus ar vougev vrasañ, e kreisteiz an enezenn, dezhi 75 metr hed, 14 metr led ha 22 metr uhelder. Gweladennet eo bet gant a bep seurt tud anavezet, ar rouanez Victoria, arzourien evel ar skrivagnerien Jules Verne, Theodor Fontane, Walter Scott... pe ar sonaozour Felix Mendelssohn. Awenet e voe hemañ gant e veaj pa savas e bezh-sonerezh Die Hebriden (Die Fingalshöhle), a zegasas kalz a vrud dan enezenn.